Carmacks

Carmacks er en by i territoriet Yukon i Canada. Byen ligger langs Yukonelva, omtrent 165 km nord for territoriets hovedstad Whitehorse. Veiene Klondike Highway og Robert Campbell Highway møtes ved Carmacks. Byen hadde 493 innbyggere i 2016.

Carmacks ble oppkalt etter George Washington Carmack, som bygde en hytte ved stedet i 1893, hvor han drev pelshandel. Carmack fant kull i området, og i 1896 var han en av tre gullgravere som gjorde gullfunnet som senere utløste Klondike-gullrushet. Under gullrushet vokste Carmacks, og byen ble et viktig stoppested for elvebåter som skaffet seg forsyninger og drivstoff.

Referanser

Eksterne lenker 

Byer i Yukon